CELEX: C2005/143/72
Language: sk
Date: 2005-06-11 00:00:00
Title: Vec T-121/05: Žaloba podaná dňa 15. marca 2005: Borax Europe Ltd proti Komisii Európskych spoločenstiev

11.6.2005   
            
            
               SK
            
            
               Úradný vestník Európskej únie
            
            
               C 143/38
            
         Žaloba podaná dňa 15. marca 2005: Borax Europe Ltd proti Komisii Európskych spoločenstiev
   (Vec T-121/05)
   (2005/C 143/72)
   Jazyk konania: angličtina
   Borax Europe Ltd., so sídlom v Guildforde (Spojené kráľovstvo), v zastúpení: D. Vandermeersch a K. Nordlander, advokáti, podal 15. marca 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie,
            
         
               —
            
            
               zaviazal Komisiu nahradiť trovy konania.
            
         Žalobné dôvody a hlavné tvrdenia
   Žalobca napáda rozhodnutie Komisie o zamietnutí prístupu žalobcu k určitým dokumentom a nahrávkam týkajúcim sa prípravy 30-ej úpravy smernice Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (1). Konkrétne žalobca žiadal o prístup k zvukovým nahrávkam alebo stenografickej zápisnici z porady expertov v oblasti reprodukčnej toxicity týkajúcej sa klasifikácie kyseliny boritej a boridov.
   Na podporu svojej žaloby žalobca uvádza, že žalovaná sa dopustila zjavnej chyby v posúdení a porušila článok 4 ods. 1 písm. b) a článok 4 ods. 3 nariadenia č. 1049/2001 (2). Podľa žalobcu žalovaná mylne konštatovala, že prístup k dokumentom by zasiahol do ochrany súkromia expertov s ktorými bolo konzultované a mohol by ich vystaviť vonkajším tlakom. Žalobca okrem toho tvrdí, že žalovaná mylne uplatnila výnimku týkajúcu sa rozhodovacieho procesu Komisie a mylne rozhodla, že neexistuje verejný záujem na zverejnení.
   Žalobca sa nakoniec dovoláva porušenia zásady proporcionality, ktorého sa Komisia dopustila neumožniac mu čiastočný prístup k zvukovým nahrávkam.
   
      (1)  Ú. v. ES L 196, zo 16. augusta 1967, s. 1.
   
      (2)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43).